Άιοβα

Η Άιοβα ή Αϊόβα (αγγλ. State of Iowa) (), είναι πολιτεία που βρίσκεται στις μεσοδυτικές ΗΠΑ. Έχει έκταση 145.746 τ.χλμ. και πληθυσμό 3.219.171 κατοίκους (εκτίμηση 2022). Το Ντι Μόιν, είναι η πρωτεύουσα της Άιοβα και η μεγαλύτερη πόλη. 

Η Άιοβα είναι μια περιοχή που συχνά αναφέρεται ως «Αμερικανική Ενδοχώρα» ("American Heartland"). Προέρχεται από τους Άιογουεϊ (Ioway), μια από τις πολλές Αμερικανικές Ινδιάνικες φυλές που καταλάμβαναν την πολιτεία την εποχή της Ευρωπαϊκής ανακάλυψης.  

Η Άιοβα ήταν μέρος της Γαλλικής αποικίας της Νέας Γαλλίας. Μετά την Αγορά της Λουιζιάνα, οι έποικοι έθεσαν τα θεμέλια για μία οικονομία βασισμένη στη γεωργία στον πυρήνα της Ζώνης του Καλαμποκιού. Η Άιοβα είναι γνωστή ως «Πρωτεύουσα του Φαγητού στον Κόσμο» ("Food Capital of the World").  Παρ' όλ' αυτά, η οικονομία, ο πολιτισμός και τα τοπία ποικίλουν. 

Στον μέσο και ύστερο 20ο αιώνα, η γεωργική οικονομία της Άιοβα μεταβλήθηκε σε μια ποικιλόμορφη οικονομία ανεπτυγμένων κατασκευαστικών, μεταποιητικών, οικονομικών υπηρεσιών, βιοτεχνολογίας, και παραγωγή; πράσινης ενέργειας. Η Άιοβα έχει καταταχτεί ως μια από τις ασφαλέστερες πολιτείες για να ζήσει κανείς.

Γεωγραφία

Σύνορα 
 Η Άϊοβα συνορεύει με τον Ποταμό Μισσισσιππή στα ανατολικά· τον Ποταμό Μιζούρι και τον Ποταμό Μπιγκ Σιου στα δυτικά. Το βόρειο σύνορο είναι μια γραμμή κατά μήκος των 43 μοιρών, 30 πρώτων λεπτών βόρειο γεωγραφικό πλάτος. Το νότιο σύνορο είναι ο Ποταμός Ντι Μόιν και μια γραμμή κατά μήκος περίπου των 40 μοιρών 35 πρώτων λεπτών βόρεια, όπως έχει αποφασισθεί από το Ανώτατο Δικαστήριο των Ηνωμένων Πολιτειών στην υπόθεση Μιζούρι εναντίον Άιοβα, μετά από μία διαμάχη μεταξύ Μιζούρι και Αϊόβα, γνωστή ως Πόλεμος του Μελιού (Honey War). 

Η Άϊοβα έχει 99 κομητείες, αλλά 100 έδρες κομητειών επειδή η Κομητεία Λη έχει δύο. Η πολιτειακή πρωτεύουσα, το Ντι Μόιν, βρίσκεται στην Κομητεία Πολκ.

Γεωλογία και έδαφος 
Η γεωλογία των βραχωδών υποστρωμάτων της Άιοβα αυξάνεται σε ηλικία από τα δυτικά προς τα ανατολικά. Στην ανατολική Άιοβα, η οποία χρονολογείται στο Κάμβριο, υπολογίζεται σε περίπου 500 εκατομμύρια χρόνια πριν.

Η Άιοβα δεν είναι γενικά επίπεδη· το μεγαλύτερο μέρος της πολιτείας αποτελείται από κυματιστούς λόφους. Μπορεί να διαιρεθεί σε οκτώ τύπους γεωμορφολογίας βασισμένες στους παγετώνες, τα εδάφη, την τοπογραφία, και την αποστράγγιση των ποταμών. Οι λόφοι κίτρινης ασβεστώδους λάσπης βρίσκονται κατά μήκος του δυτικού συνόρου της πολιτείας, μερικοί από τους οποίους έχουν ύψος αρκετές εκατοντάδες πόδια. Στα βορειοανατολικά, κατά μήκος του Ποταμού Μισσισσιππή, είναι μια περιοχή του Παλαιοζωικού Οροπέδιου, η οποία στην Άιοβα αποτελείται από απότομους λόφους και κοιλάδες που φαίνονται σχεδόν ορεινοί.

Υπάρχουν αρκετές φυσικές λίμνες στην πολιτεία, με αξιοσημείωτες τις Λίμνη Σπίριτ, τη Δυτική Λίμνη Οκομπότζι, και την Ανατολική Λίμνη Οκομπότζι στη βορειοδυτική Άιοβα (βλέπε Μεγάλες Λίμνες της Άιοβα). Στα ανατολικά βρίσκεται η Λίμνη Κλίαρ. Οι τεχνητές λίμνες περιλαμβάνουν τη Λίμνη Οντέσσα, τη Λίμνη Σέυλορβιλ, τη Λίμνη Ρεντ Ροκ, τη Λίμνη Κόραλβιλ, τη Λίμνη ΜακΜπράιντ, και τη Λίμνη Ράθμπαν.

Πολιτική

Τρέχουσα διοίκηση και αντιπροσωπεία

Πολιτειακή κυβέρνηση

Ομοσπονδιακή αντιπροσωπεία

Πολιτικά κόμματα

Στην Άιοβα ο όρος πολιτικό κόμμα αναφέρεται σε πολιτικούς οργανισμούς που έχουν λάβει τουλάχιστον 2% ή περισσότερο των ψήφων για πρόεδρο ή κυβερνήτη στην αμέσως προηγούμενη γενική εκλογική αναμέτρηση. Η Άιοβα αναγνωρίζει δύο πολιτικά κόμματα – το Ρεπουμπλικανικό Κόμμα και το Δημοκρατικό Κόμμα. Τρίτα κόμματα, επίσημα ονομάζονται μη κομματικοί πολιτικοί οργανισμοί μπορούν να εμφανίζονται στο ψηφοδέλτιο επίσης – πέντε από αυτά έχουν βάλει υποψηφίους στο ψηφοδέλτιο στην Άιοβα από το 2004 για διάφορες θέσεις: το Συνταγματικό Κόμμα, το Πράσινο Κόμμα, το Ελευθεριακό Κόμμα, το Πειρατικό Κόμμα και το Σοσιαλιστικό Εργατικό Κόμμα.

Εκλογικές τάσεις

Για πολλά έτη η Άιοβα ήταν ακλόνητα Ρεπουμπλικανική. Από την προαγωγή της σε πολιτεία μέχρι το 1969, εξέλεξε μόνο τρεις Δημοκρατικούς στη Γερουσία των ΗΠΑ. Από την δεκαετία του 1980, όμως, έχει γίνει περισσότερο αμφιταλαντευόμενη πολιτεία στα εθνικά πολιτικά. τα τελευταία χρόνια η πολιτεία κλίνει «Δημοκρατικά», σύμφωνα με τον Δείκτης Κομματικής Ψηφοφορίας Κουκ, ο οποίος αναλύοντας τις πρόσφατες εκλογικές αναμετρήσεις δίνει στην Άιοβα ένα σκορ D+1.  Ο Κουκ βρίσκει ότι οι πέντε περιφέρειες του Κογκρέσου της Άιοβα διαφέρουν στον πολιτικό προσανατολισμό. Η 2η περιφέρεια του Κογκρέσου της Άιοβα, στο Ανατολικό/Νοτιοανατολικό μέρος της πολιτείας, κλίνει εμφανώς Δημοκρατικά, με σκορ D+7 (πολύ Δημοκρατική)· αλλά η 5η περιφέρεια του Κογκρέσου της Άιοβα, η οποία καλύπτει μεγάλο μέρος της Δυτικής Άιοβα, κλίνει εμφανώς Ρεπουμπλικανικά, με σκορ R+9.

Παραπομπές 

 Worldatlas.com

Σημειώσεις

Εξωτερικοί σύνδεσμοι 

 Επίσημη ιστοσελίδα 
 Στοιχεία από την Υπηρεσία Απογραφής των ΗΠΑ 
 

 
Πολιτείες των ΗΠΑ
__ΕΥΡΕΤΗΡΙΟ__